section_heading: Papina smrt
paragraph_text: Dana 5. veljače 1829., nakon što je u privatnu audijenciju primio kardinala Tommasa Bernettija (1779. – 1852.), koji je zamijenio kardinala Somaglija 1828. kao državni tajnik, Papi je iznenada pozlilo. Na večer 9. veljače Papa je pao u nesvijest, a ujutro 10. veljače 1829. Lav XII. je umro. Zbog nekih krivih poteza koji su počinjeni u njegovo ime za vrijeme njegovog pontifikata, Lav XII. nije baš bio obljubljen papa, pa njegova smrt nije ni primljena s velikim žaljenjem. O tome je svjedočio i epitaf postavljen na kipu Pasquino: „Ovdje leži Genga, za njegov i naš mir“. Sahranjen je u Bazilici sv. Petra u Rimu.